Добрина Баракова
Брезата е пламъкът изтънчен

chitanka.info

Брезата

е пламъкът изтънчен

на спокойна свещ, е.

На кестена листата —

ветрила са.

Дохождат гостите

и лампите запалват —

сто жълти полилея.

Дохождат гостите —

по-мънички от кестен,

но достолепни.

Гноми с шапки от роса.

Русалки с паяжинна дреха.

Отпиват бавно светлината

във жълъдови чашки.

Но вятър щом полъхне —

отлита достолепието им.

Русалка синя, гном зелен

възсядат жълтите листа —

с кристален смях

по въздуха се спущат.

Ушите ми дочуват само

шумоленето.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.